Tratamentul pentru coronavirus cu Remdesivir ar ajunge la 10.000 de dolari.
Mai multe publicații vorbesc despre cât ar costa tratamentul cu Remdesevir. Antiviralul este medicamentul creditat cu cele mai mari şanse în lupta contra coronavirusului. Remdesivir a oferit "rezultate încurajatoare" la testările efectuate pe pacienţi bolnavi de Covid-19.
Antiviralul Remdesivir este considerat a fi medicamentul cu cele mai mari şanse în lupta contra Covid-19. Testele efectuate pe pacienţi îmbolnăviţi au dat "rezultate încurajatoare", au notat cei de la Gilead, compania deţinătoare a patentului.Publicaţia Politico, dar şi CNN şi Daily Mail, vorbesc, însă, despre costurile la care ar putea ajunge tratamentul cu Remdesivir. Într-un material publicat pe site, POLITICO notează "Remdesivir ajută pacienţii cu coronavirus, dar cu ce cost?".Potrivit Politico, costurile de producţie ale unui tratament cu Remdesivir pentru 10 zile sunt de 9.32$. Luând în calcul şi costurile de dezvoltare şi testare, Institute for Clinical and Economic Review notează că Gilead ar putea taxa 390$ pentru respectivul tratament. Pe de altă parte, analiştii de pe Wall Street vorbesc despre un preţ de 5.000$ sau chiar 10.000$Sursa foto: Profimedia.